
KĖDAINIŲ RAJONO SAVIVALDYBĖS TARYBA

SPRENDIMAS

DĖL LEIDIMŲ TEIKTI PRAMOGINIŲ ĮRENGINIŲ PASLAUGAS KĖDAINIŲ RAJONO SAVIVALDYBĖS VIEŠOSIOSE VIETOSE IŠDAVIMO TVARKOS APRAŠO TVIRTINIMO

2013 m. spalio 25 d. Nr. TS-308
Kėdainiai

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290; 2011, Nr. 52-2504) 16 straipsnio 2 dalies 36 punktu, Lietuvos Respublikos socialinės apsaugos ir darbo ministro 2012 m. sausio 30 d. įsakymo Nr. A1-45 ,,Dėl Pramoginių įrenginių naudojimo ir priežiūros taisyklių patvirtinimo“ (Žin., 2012, Nr. 17-788) patvirtintų Pramoginių įrenginių naudojimo ir priežiūros taisyklių 9 punktu, Kėdainių rajono savivaldybės taryba nusprendžia:

Patvirtinti  Leidimų teikti pramoginių įrenginių paslaugas Kėdainių rajono savivaldybės viešosiose vietose išdavimo tvarkos aprašą (pridedama). 

Savivaldybės meras



                  Rimantas Diliūnas

PATVIRTINTA

Kėdainių rajono savivaldybės tarybos 

2013 m. spalio 25 d. sprendimu Nr. TS-308
LEIDIMŲ TEIKTI PRAMOGINIŲ ĮRENGINIŲ PASLAUGAS KĖDAINIŲ RAJONO SAVIVALDYBES VIEŠOSIOSE VIETOSE IŠDAVIMO

TVARKOS APRAŠAS

I. BENDROSIOS NUOSTATOS

1.
Leidimų teikti pramoginių įrenginių paslaugas Kėdainių rajono savivaldybės viešosiose vietose išdavimo tvarkos aprašas (toliau − Tvarkos aprašas) nustato bendruosius paslaugų teikimo Kėdainių rajono viešosiose vietose organizavimo reikalavimus ir leidimų išdavimo tvarką.

2. Šio Tvarkos aprašo privalo laikytis visi juridiniai asmenys, juridinių asmenų filialai, fiziniai asmenys (toliau − asmenys), turintys teisę verstis atitinkamų paslaugų teikimo veikla.

3. Šiame Tvarkos apraše vartojamos sąvokos:

Apžvalgos ratas – mechaninis įrenginys, sudarytas iš besisukančio apie horizontalią tam tikrame aukštyje įtvirtintą ašį didelio skersmens rato, kurio išorinėje dalyje pagal perimetrą išdėstyti keleivių blokai (kabinos, gondolos), skirtas asmenims apžiūrėti vietovę iš skirtingo aukščio.
Pramoginio įrenginio savininkas – fizinis ar juridinis asmuo, kuriam pramoginis įrenginys priklauso nuosavybės teise, arba pramoginio įrenginio valdytojas, kuris valdo ir naudoja šį įrenginį bei juo disponuoja turto patikėjimo teise.

Pramoginis įrenginys – mechaninis įrenginys, skirtas viešai naudoti asmenims linksminti jais pramogaujant, kai keičiama jų padėtis erdvėje.

Potencialiai pavojingi įrenginiai – darbo priemonės (darbui naudojamos mašinos, įrengimai, įrenginiai, aparatai, prietaisai ar įrankiai) ir kiti įrenginiai, kuriuos naudojant kyla pavojus darbuotojų ir kitų žmonių gyvybei, sveikatai, aplinkai ar turtui dėl juose sukauptos energijos bei vykstančių procesų ir kuriems reikalinga Potencialiai pavojingų įrenginių priežiūros įstatymo nustatyta priežiūra. Įrenginiams priskiriami jų valdymo, signaliniai, blokavimo ir saugos įtaisai, kontroliniai matavimo prietaisai 

Individuali veikla –  gyventojo vykdoma savarankiška veikla, kuria versdamasis gyventojas siekia gauti pajamų ar kitokios ekonominės naudos per tęstinį laikotarpį.

Paslaugos teikėjas – asmuo, teisės aktų nustatyta tvarka turintis teisę teikti paslaugas viešosiose vietose.

Viešoji vieta – Kėdainių rajono savivaldybės (toliau − Savivaldybė) teritorijoje esanti savivaldybei ar valstybei nuosavybės teise priklausanti ar patikėjimo teise valdoma teritorija (gatvės, aikštės, skverai, parkai, pėsčiųjų takai ir kitos žmonių susibūrimo vietos) ir visuomenei prieinamas nuosavybės teise ar nuomos (panaudos) sutarties pagrindu valdomas (naudojamas) žemės sklypas, kuriuose teikiamos paslaugos (toliau − viešoji vieta).

Leidimas – savivaldybės tarybos sprendimu nustatyta tvarka išduotas dokumentas, suteikiantis teisę paslaugos teikėjui teikti paslaugas viešosiose vietose.

4. Viešosioms vietoms taikomi apribojimai:

4.1.  paslaugos, teikiamos viešosiose vietose, atsižvelgiant į jų dislokaciją, savo veikla turi nesukelti trukdžių ir nepatogumų greta esančioms įstaigoms, įmonėms, organizacijoms, gyventojams;

5. Asmenys, įsigiję leidimus Kėdainių rajono savivaldybės administracijos seniūnijose, turi teisę teikti paslaugas į leidimą įrašytose viešosiose vietose.

6. Viešosiose vietose teikti paslaugas be leidimo draudžiama.

II. REIKALAVIMAI PASLAUGŲ TEIKĖJUI
7. Paslaugų teikėjas, teikiantis paslaugas viešosiose vietose, savo darbo vietoje privalo turėti:
7.1. leidimą teikti paslaugas;

7.2. asmens tapatybę patvirtinantį dokumentą;

7.3. darbuotojo darbo pažymėjimą;

7.4. dokumentus, patvirtinančius, kad naudojami pramoginiai įrenginiai yra techniškai 

tvarkingi.
III. PASLAUGŲ TEIKĖJO PAREIGOS

8.
Paslaugų teikėjas privalo laikytis:

8.1. leidime nurodytų reikalavimų;

8.2. Lietuvos Respublikos teisės aktų, reglamentuojančių darbų saugos reikalavimus;

8.3. Lietuvos Respublikos potencialiai pavojingų įrenginių priežiūros įstatymo (Žin., 1996, Nr. 46- 1116; 2000, Nr. 89-2742);

8.4. Lietuvos Respublikos darbuotojų saugos ir sveikatos įstatymo (Žin., 2003, Nr. 70- 3170);

8.5. Lietuvos Respublikos Vyriausybės 2001 m. birželio 29 d. nutarimo Nr. 817 „Dėl teisės aktų, būtinų Lietuvos Respublikos potencialiai pavojingų įrenginių priežiūros įstatymui įgyvendinti, patvirtinimo“ (Žin., 2001, Nr. 57-2053);

8.6. Lietuvos Respublikos Vyriausybės 2002 m. gegužės 9 d. nutarimo Nr. 645 „Dėl Potencialiai pavojingų įrenginių valstybės registro įsteigimo ir Potencialiai pavojingų įrenginių valstybės registro nuostatų patvirtinimo“ (Žin., 2002, Nr. 48-1844; 2006, Nr. 10-358);

8.7. Lietuvos Respublikos Vyriausybės 2008 m. balandžio 24 d. nutarimo Nr. 391 „Dėl Nuolatinės potencialiai pavojingų įrenginių priežiūros licencijavimo taisyklių patvirtinimo“ (Žin., 2008, Nr. 51-1891; 2010, Nr. 47-2249);

8.8. Lietuvos Respublikos Vyriausybės 2004 m. rugsėjo 2 d. nutarimo Nr. 1118 „Dėl Nelaimingų atsitikimų darbe tyrimo ir apskaitos nuostatų patvirtinimo“ (Žin., 2004, Nr. 136-4945);

8.9. Lietuvos Respublikos socialinės apsaugos ir darbo ministro 2004 m. lapkričio 9 d. įsakymo Nr. A1-246 „Dėl Įgaliotų įstaigų prižiūrimų ir valstybės registre registruojamų potencialiai pavojingų įrenginių (nurodant jų parametrus) sąrašo patvirtinimo“ (Žin., 2004, Nr. 166-6070);

8.10. Lietuvos Respublikos socialinės apsaugos ir darbo ministro ir Lietuvos Respublikos Sveikatos apsaugos ministro 2011 m. birželio 17 d. įsakymo Nr. A1-287/V-611 „Dėl Mokymo ir atestavimo darbuotojų saugos ir sveikatos klausimais bendrųjų nuostatų patvirtinimo“ (Žin., 2011, Nr. 76-3683);

8.11. Lietuvos Respublikos socialinės apsaugos ir darbo ministro 2004 m. gruodžio 27 d. įsakymo Nr. A1-289 „Dėl Naujų ir naudotų importuojamų potencialiai pavojingų įrenginių techninių dokumentų patikrinimo ir šių įrenginių tinkamumo naudoti Lietuvos Respublikoje pripažinimo tvarkos aprašo patvirtinimo“ (Žin., 2004, Nr. 188-7020);

8.12. Lietuvos Respublikos socialinės apsaugos ir darbo ministro ir Lietuvos Respublikos ūkio ministro 2006 m. rugpjūčio 4 d. įsakymo Nr. A1-232/4-306 „Dėl Potencialiai pavojingų įrenginių avarijų tyrimo nuostatų patvirtinimo“ (Žin., 2006, Nr. 88-3481);

8.13. Lietuvos Respublikos energetikos ministro 2010 m. kovo 30 d. įsakymo Nr. 1-100 „Dėl Saugos eksploatuojant elektros įrenginius taisyklių patvirtinimo“ (Žin., 2010, Nr. 39-1878);

8.14. Lietuvos Respublikos energetikos ministro 2010 m. kovo 29 d. įsakymo Nr. 1-93 „Dėl Elektros tinklų apsaugos taisyklių patvirtinimo“ (Žin., 2010, Nr. 39-1877);

8.15. Lietuvos Respublikos ūkio ministro 2004 m. birželio 30 d. įsakymo Nr. 4-258 „Dėl Galios elektros įrenginių įrengimo taisyklių patvirtinimo“ (Žin., 2004, Nr. 107-4006);

8.16. Lietuvos Respublikos sveikatos apsaugos ministro 2000 m. gegužės 31 d. įsakymo Nr. 301 „Dėl profilaktinių sveikatos tikrinimų sveikatos priežiūros įstaigose“ (Žin., 2000, Nr. 47-1365);

8.17. Lietuvos Respublikos vyriausiojo valstybinio darbo inspektoriaus 2005 m. balandžio 20 d. įsakymo Nr. 1-107 „Dėl Darbuotojų saugos ir sveikatos instrukcijų rengimo ir instruktavimo tvarkos patvirtinimo“ (Žin., 2005, Nr. 53-1817).

IV. LEIDIMO TEIKTI PASLAUGAS IŠDAVIMO IR PANAIKINIMO TVARKA
9. Leidimus teikti paslaugas viešosiose Kėdainių rajono savivaldybės vietose išduoda Kėdainių rajono savivaldybės administracijos seniūnijų seniūnai. Dokumentai gauti leidimą pateikiami seniūnijai.

10.  Paslaugų teikėjas pateikia šiuos dokumentus:
10.1. prašymą išduoti leidimą, kuriame nurodyti juridinio arba fizinio asmens rekvizitai, kontaktiniai duomenys, aprašoma paslauga, nurodomas reikalingas plotas bei pasirinkta vieta (jeigu paslauga bus teikiama savivaldybei ar valstybei nuosavybės teise priklausančiame ar patikėjimo teise valdomame  žemės sklype – pramoginių įrenginių  įrengimo vieta privalo būti  suderinta su savivaldybės administracijos Architektūros ir urbanistikos skyriumi), paslaugos terminas;

10.2. individualios veiklos vykdymo pažymos kopiją, jeigu fizinis asmuo vykdo nustatyta tvarka apskrities valstybinės mokesčių inspekcijos miesto (rajono) skyriuje įregistravęs individualią veiklą;

10.3. juridinio asmens pažymėjimo kopija;

10.4. asmens tapatybę patvirtinančio dokumento kopiją, verslo liudijimo kopiją (jei prašymą pateikia fizinis asmuo);

10.5.  įrengimų saugumą patvirtinančius dokumentus (jeigu įrenginys privalo tokius turėti);

10.6.  jeigu paslauga bus teikiama privačios nuosavybės teise priklausančiame ar nuomos, patikėjimo teise naudojamame žemės sklype, savininko arba asmens, teisėtais pagrindais besinaudojančio šiuo sklypu, pasirašytą nuomos arba panaudos sutarties kopiją;

10.7.  pramoginių įrenginių pastatymo schemą;

10.8.  pramoginių įrenginių prijungimo prie inžinerinių tinklų schemą (jeigu reikalinga);

10.9.  sutartį su elektros energijos tiekėju, sudarytą teisės aktų nustatyta tvarka (jeigu reikalinga);

10.10. dokumentą, patvirtinantį, kad sumokėta vietinė rinkliava (rinkliava nemokama, kai nesiekiama gauti ekonominės naudos ar paslauga teikiama privačios nuosavybės teise priklausančiame ar nuomos, patikėjimo teise naudojamame žemės sklype);

10.11. vietinė rinkliava mokama vadovaujantis Kėdainių rajono savivaldybės tarybos 2008 m. gegužės 30 d. sprendimo Nr. TS-147 „Dėl Vietinių rinkliavų nustatymo ir nuostatų tvirtinimo“ V skyriumi;

10.12. jeigu prašoma išduoti leidimą teikti paslaugas pramoginiais įrenginiais, įrašytais į Potencialiai pavojingų įrenginių valstybės registrą, papildomai pateikiama:
10.12.1. potencialiai pavojingų įrenginių valstybės registro pažyma;

10.12.2. tvarkomųjų dokumentų apie pramoginio įrenginio priežiūros meistro, operatoriaus, operatoriaus padėjėjo paskyrimą kopija.
10.12.3. pramoginių įrenginių naudojimo kontrolei, nuolatinei priežiūrai, valdymui savininko paskirtų atsakingų asmenų pareiginės instrukcijos, kuriose numatytos jų funkcijos, pareigos, atsakomybė;

10.12.4. įgaliotos įrenginių techninės būklės tikrinimo įstaigos išvada, kad pramoginiai įrenginiai tinkami saugiai naudoti visam leidimo galiojimo laikotarpiui;

10.12.5. įsigaliojęs Veiklos civilinės atsakomybės draudimo polisas, galiojantis ilgiau negu leidimas (draudimo polisas turi galioti visą pramoginių įrenginių buvimo viešojoje vietoje laiką);

11. Atsiradus pramoginio įrenginio naudojimo sutrikimams, gedimams ar kitiems pavojų keliantiems veiksniams, dėl kurių gali įvykti avarija arba nelaimingas atsitikimas, arba nustačius, kad darbuotojai nevykdo arba neteisingai vykdo gamintojo instrukcijas, nesilaiko teisės aktų reikalavimų, pramoginio įrenginio naudojimas privalo būti nedelsiant sustabdytas ir atnaujintas tik pašalinus pavojaus priežastis. Pramoginio įrenginio nuolatinės priežiūros metu ar techninės būklės tikrinimo metu nustačius, kad gali įvykti pramoginio įrenginio avarija, galinti kelti pavojų keleivių, darbuotojų ir kitų žmonių sveikatai, gyvybei, turtui ar aplinkai, užtikrinti, kad pramoginis įrenginys būtų pradėtas naudoti tik pašalinus nustatytus trūkumus. 

12. Visi pramoginiai įrenginiai privalo būti sumontuojami, išmontuojami ir naudojami vadovaujantis gamintojo nurodymais, pateiktais naudojimo ir priežiūros instrukcijose.

13.  Leidimai teikti paslaugas viešosiose vietose išduodami per 5 darbo dienas nuo visų reikalingų dokumentų leidimui gauti pateikimo dienos.

14.  Leidimo turėtojas negali savo vardu įgalioti kitų asmenų verstis leidime nurodyta veikla ar pagal sutartį perduoti jiems šios teisės.

15.  Leidimas neišduodamas:
15.1. jeigu pateikti ne visi dokumentai arba jie netinkamai įforminti;

15.2. asmenims, jaunesniems kaip 18 metų.

16.  Leidimas panaikinamas savivaldybės administracijos seniūnijos seniūno įsakymu, kai:

16.1. nustatoma, kad pateiktuose dokumentuose  yra klaidingi duomenys;

16.2. leidimo turėtojas paslaugų teikimo viešojoje vietoje per leidimo galiojimo laikotarpį pažeidė šio Tvarkos aprašo reikalavimus ir jam paskirtos administracinės nuobaudos už šio Tvarkos aprašo pažeidimus;

16.3. nustatoma (paaiškėja), kad pramoginiai įrenginiai  įrengti nesilaikant Lietuvos Respublikos teisės aktų reikalavimų;

16.4. leidimo turėtojas pateikia prašymą dėl leidimo panaikinimo.
17. Sprendimas neišduoti arba panaikinti leidimą gali būti ginčijamas Lietuvos Respublikos įstatymų nustatyta tvarka.

V. LEIDIMŲ REGISTRAS

18. Duomenys apie išduotus leidimus saugomi savivaldybės administracijos seniūnijų leidimų išdavimo registre. 

19. Savivaldybės administracijos seniūnijos pildo Leidimų registravimo žurnalą. Jame registruojami visi išduoti leidimai. 

20. Leidimų registravimo žurnalas privalo būti pildomas taip, kad nebūtų įmanoma nepastebimai perrašyti jame esančių įrašų, pakeisti lapų, papildyti žurnalą naujais įrašais, pažeidžiančiais jų chronologinę tvarką. 

21. Leidimų registravimo žurnale privalo būti:

21.1. įrašo eilės numeris; 

21.2. įrašo data;

21.3. leidimo numeris;

21.4. leidimo išdavimo data;

21.5. leidimo  galiojimo laikas;

21.6. leidimo turėtojas (juridinio asmens – pavadinimas, kodas, buveinės adresas; fizinio asmens vardas, pavardė, asmens kodas, gyvenamoji vieta);

21.7. paslaugų teikimo vieta; 

21.8. pramoginio įrenginio ir jo įrangos pavadinimas; 

21.9. sumokėta vietinė rinkliava (Lt).

VI. ATSAKOMYBĖ

22. Už pramoginiais įrenginiais keleiviams ar lankytojams teikiamų paslaugų saugumą ir kokybę atsako pramoginio įrenginio savininkas. 

23. Paslaugų teikėjas, pažeidęs šį Tvarkos aprašą, atsako Lietuvos Respublikos įstatymų nustatyta tvarka.

VII. KONTROLĖ

24. Šio Tvarkos aprašo laikymąsi kontroliuoja savivaldybės administracijos Centralizuoto vidaus audito skyrius ir kitos, Lietuvos Respublikos teisės aktų nustatyta tvarka turinčios kontrolės įgaliojimus, institucijos.

Leidimų teikti pramoginių įrenginių  paslaugas Kėdainių rajono savivaldybės viešosiose vietose išdavimo tvarkos aprašo 1 priedas

_________________________________________________________________________________

(juridinio asmens pavadinimas, įmonės kodas, adresas, telefonas, el. paštas/fizinio asmens vardas, pavardė, adresas, telefonas, el. paštas)

__________________________________________________________________________________

Kėdainių rajono savivaldybės administracijos

......................................... seniūnijos seniūnui

PRAŠYMAS IŠDUOTI LEIDIMĄ TEIKTI PRAMOGINIŲ ĮRENGINIŲ PASLAUGAS KĖDAINIŲ  RAJONO SAVIVALDYBĖS VIEŠOSIOSE VIETOSE 

20___m.________________________d.


Prašau išduoti leidimą teikti pramoginių įrenginių paslaugas Kėdainių rajono savivaldybės viešosiose vietose:

________________________________________________________________________________________________

________________________________________________________________________________________________

________________________________________________________________________________________________
________________________________________________________________________________________________
________________________________________________________________________________________________
________________________________________________________________________________________________
PRIDEDAMA:

______________________________                             ______________________

                           (parašas)


 (vardas, pavardė)

Leidimų teikti pramoginių įrenginių paslaugas Kėdainių rajono savivaldybės viešosiose vietose išdavimo tvarkos aprašo 2 priedas

KĖDAINIŲ RAJONO SAVIVALDYBĖS ADMINISTRACIJOS

……………………….. SENIŪNIJA

L E I D I M A S 

TEIKTI PRAMOGINIŲ ĮRENGINIŲ  PASLAUGAS KĖDAINIŲ  RAJONO SAVIVALDYBĖS VIEŠOSIOSE VIETOSE

20___ - ___ - ____ Nr.

Išduotas _________________________________________________________________________

(juridinio asmens pavadinimas, įmonės kodas, adresas, telefonas, el. paštas/fizinio asmens vardas, pavardė, adresas, telefonas, el. paštas)

_____________________________________________________________________________________

_____________________________________________________________________________________

_____________________________________________________________________________________

Pramoginių įrenginių vieta_______________________________________________

Užimamas teritorijos plotas __________________________

Paslaugos teikimo laikotarpis nuo  20___m._______________d. iki 20___m._____________ d.

Pramoginių įrenginių rengėjas įsipareigoja:

1. Netrikdyti viešosios rimties, neviršyti leistino triukšmo lygio, užtikrinti tinkamą atliekų tvarkymą, laikytis higienos normų bei kitų teisės aktų.

2. Pasibaigus leidimo galiojimo terminui arba nutraukus jo galiojimą prieš terminą, savo lėšomis išmontuoti įrenginius ir sutvarkyti teritoriją.

3. Užtikrinti, kad pramoginius įrenginius prižiūrės, aptarnaus, sumontuos, išmontuos asmenys, turintys atitinkamą privalomą kvalifikaciją tokiai įrangai prižiūrėti, aptarnauti, sumontuoti, išmontuoti.

Jeigu pramoginių įrenginių rengėjas neįvykdo šio leidimo reikalavimų, leidimas panaikinamas, o pramoginių įrenginių veikla turi būti nedelsiant nutraukta.

Leidimą gavo:

                    _________________        _________________________

                         

 (parašas)                                  (vardas, pavardė)

Leidimas galioja: nuo 20___m._________________ d.

                             iki   20___m._________________ d.

Leidimą išdavė:

__________________________         _________________       _________________________

(pareigos)

       (parašas) 

             (vardas, pavardė)

A.V.
